cyanic-selkie/wikianc huggingface dataset:
Դինա Մերհավ
Գործունեություն
Ավարտելուց հետո աշխատել է որպես գրաֆիկական դիզայներ։ Գրաֆիկական դիզայն և քանդակագործություն է դասավանդել ԿՄՍԿ Հայֆայի դիզայնի և կրթության ակադեմիայում, Հայֆայի համալսարանի արվեստի բաժնում և Հայֆայի Տեխնիոնում (Իսրայելի տեխնոլոգիական ինստիտուտ)։ 1984-1985 թթ. քանդակագործություն է ուսանել Հայֆայի համալսարանում։ 1984 թվականին մասնակցել է Իտալիայի Պիետրասանտա քաղաքի քարե քանդակների դասընթացին։
Մերհավը ստեղծում է ճախրող թռչունների և հրեշտակների քանդակներ երկաթի կտորներից ։
Մրցանակներ և ճանաչում
1998 թվականին Հայֆա քաղաքը Մերհավին պարգևատրել է «Հերման Շտրուկի անվան տարվա լավագույն արտիստ մրցանակով»։ Մերհավը հաճախ այցելում է իր ծննդավայր և ցուցադրվում է Խորվաթիայի տարբեր թանգարաններում։ 2013 թվականին Մերհավը Զագրեբում բացել է «Ptice u letu» (Ճախրող թռչուններ) ցուցահանդեսը։ Նա նաև լույս է ընծայել «Սիրով քեզ համար» պոեզիայի գրքույկը։ Մերհավն աշխատում է Նիր Էզիոն կիբուցի իր քանդակագործական ստուդիայում և ապրում է Հայֆայի շրջանի Էն Հոդ գյուղում      ։
Ծանոթագրություններ
Կատեգորիա:Իսրայելցի քանդակագործներ Կատեգորիա:Հրեա քանդակագործներ
Մելանժի գործվածք
Մելանժի գործվածք, տարբեր գույնի ներկած թելերի խառնուրդի հյուսվածքի՝ մելանժի (< ֆրանս․ melange — խառնուրդ) միաթել կամ ոլորված մանվածքից պատրաստված գործվածք։ Երփներանգ գործած կամ ներկած գործվածքներից Մելանժի գործվածքը տարբերվում է գունային յուրահատուկ էֆեկտով։ Բամբակե Մելանժի գործվածք մշակելիս գունազրկման չեն ենթարկում, քանի որ դա փչացնում է թելերի գունավորումը։ Գունազրկման պրոցեսը հիմնականում հանգեցվում է գործվածքների մեխանիկական մշակման և ապրետավորման։ Բրդե Մելանժի գործվածքի մշակումը չի տարբերվում գործվածքների սովորական մշակումից։ Բամբակե Մելանժի գործվածքն առավելապես հայտնի են տրիկոն, շևիոտը, դիագոնալը, կովերկոտը, մահուդը։ Բրդե Մելանժի գործվածքն անվանումը կազմվում է այս անվանումներին «մելանժ» բառը ավելացնելով։ Օրինակ ՝մահուդ-մելանժ, դրապ-մելանժ։
Կատեգորիա:Գործվածքներ
Արտաշես Մելիք-Ադամյան
Կենսագրություն
1906 թվականին ավարտել է Թիֆլիսի գիմնազիան, ապա՝ Խարկովի համալսարանի բժշկական ֆակուլտետը (1911) և աշխատել տեղի ֆակուլտետային թերապիայի, 1916-1925 թվականներին՝ հոսպիտալային թերապիայի կլինիկաներում, 1925 թվականից՝ Երևանի համալսարանի բժշկական ֆակուլտետի ներքին հիվանդությունների ամբիոնի վարիչ։ 1936-1937 թվականներին եղել է Երևանի բժշկական ինստիտուտի տնօրենի տեղակալ, ապա՝ տնօրեն, 1938 թվականից՝ հանրապետական զինկոմիսարիատի ռազմաբժշկական հանձնաժողովի նախագահ։ Մասնակցել է Հայրենական մեծ պատերազմին։ Գիտական աշխատանքները հիմնականում վերաբերում են կլիմայաբուժության, խաղողաբուժության, Արտաշես Ալեքսանդրի Մելիք-Ադամյան սրտամկանի ինֆարկտի ախտորոշման, ռևմատիզմի և ներքին հիվանդությունների ուսումնասիրության հարցերին։ Եղել է հանրապետական բժշկական ընկերության, առժողկոմատի բժշկական գիտական խորհրդի, թերապևտների ընկերության և հանրապետական ռևմատիկ կոմիտեի նախագահ։
Պարգևներ
Պարգևատրվել է Աշխատանքային կարմիր դրոշի շքանշանով։
Հիշատակ
Արտաշես Ալեքսանդրի Մելիք-Ադամյանի անունով են կոչվում Երևանի բժշկական ինստիտուտի հոսպիտալային թերապիայի կլինիկան և Երևանի փողոցներից մեկը։
Ծանոթագրություններ
Կատեգորիա:Հայ բժիշկներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:1885 ծնունդներ Կատեգորիա:1949 մահեր Կատեգորիա:Բժշկական գիտությունների դոկտորներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Շահումյան (Մառնեուլի շրջան) քաղաքում ծնվածներ Կատեգորիա:Հայ թերապևտներ Կատեգորիա:ՀԽՍՀ գիտության վաստակավոր գործիչներ Կատեգորիա:Խարկովի համալսարանի շրջանավարտներ
Պամելա Մբաբազի
Պամելա Կազաբիիտի Մբաբազի (Pamela Kasabiiti Mbabazi, ), ուգանդացի համալսարանի պրոֆեսոր, հետազոտող, ակադեմիական ադմինիստրատոր։ Մբանդայի գիտության և տեխնոլոգիայի համալսարանի փոխքարտուղար (vice-chancellor): Այս պաշտոնում նշանակվել է 2010 թվականին հինգ տարի ժամկետով, կրկին նշանակվելու հնարավորությամբ ։
Կենսագրություն
Մբաբազին ծնվել է 1969 թվականի ապրիլի 6-ին Մբարարայում, Ուգանդա։ Տարրական կրթություն ստացել է Մբարարայի կենտրոնում, այնուհետև տեղափոխվել է Կիգեզի ավագ դպրոց տեղափոխելը, O-Level ուսումնասիրությունների համար։ A-Level կրթության համար տեղափոխվել է Բուշենիի աղջիկների ավագ դպրոց ։
1987 թվականին ընդունվել է Մակերերի համալսարան՝ Ուգանդայի ամենահին և խոշորագույն բարձրագույն կրթական հաստատությունը, 1990 թվականին ավարտել է այն՝ ստանալով տնտեսագիտության և քաղաքագիտության արվեստի բակալավրի աստիճան։ Կրթությունը շարունակել է Լիդսի համալսարանում, որտեղ 1992 թվականին ստացել է արվեստի մագիստրոսի աստիճան։ Գանայի Կումասի քաղաքի  Գիտության և տեխնոլոգիայի համալսարանից ստացել է պլանավորման և կառավարման մագիստրոսի աստիճան։ Դոկտորի աստիճան է ստացել 2005 թվականի Մբարարայի գիտության և տեխնոլոգիաների համալսարանից ։
Ծանոթագրություններ
Կատեգորիա:Ուգանդացի պրոֆեսորներ Կատեգորիա:Լիդսի համալսարանի շրջանավարտներ
On My Mind
On My Mind (Իմ մտքում), բրիտանացի երգչուհի Էլլի Գոլդինգի երգը, որ թողարկվել է 2015 թվականի սեպտեմբերի 17-ին Polydor լեյբլի կողմից որպես նրա Delirium երրորդ ստուդիական ալբոմի առաջին սինգլ։
Պատմություն
Երգն արժանացել է դրական արձագանքների երաժշտական քննադատների և ինտերնետ-հրատարակությունների կողմից, ինչպիսիք են՝ Billboard, USA Today , NME , Music Times , Spin , MTV News , Time , Digital Spy ։
Մեծ Բրիտանիայում «On My Mind» երգն առաջին շաբաթում զբաղեցրել է № 7 հորիզոնականը՝ սկսած 2015 թվականի հոկտեմբերի 1-ից և դարձել Էլլի Գոլդինգի ամենահաջողակ դեբյուտը և նրա 10-րդ հիթը բրիտանական տասնյակում (top-ten) ։ Հաջորդ շաբաթում այն բարձրացել է 6-րդ հորիզոնական, ապա 5-րդ ։ ԱՄՆ-ում «On My Mind» երգն առաջին շաբաթում եղել է № 22 հորիզոնականում՝ նույնպես դառնալով երգչուհու լավագույն դեբյուտը և ավելի ուշ բարձրանալով մինչև 13-րդ հորզիոնական ։ Մինչ 2016 թվականի փետրվար ԱՄՆ-ում երգը ներբեռնվել է 809,000 անգամ ։
Սինգլը հաջողություն է ունեցել տարբեր երկրներում՝ ընդգրկվելով տարբեր երկրների լավագույն տասնյակներում, օրինակ՝ Ավստրալիայում (№ 3 ARIA Charts), Նոր Զելանդիայում (№ 4) , Ֆինլանդիայում, Իռլանդիայում, Շոտլանդիայում , ինչպես նաև ներառվել է լավագույն քսան երգերի շարքում Բելգիայում, Դանիայում, Հունգարիայում, Նիդերլանդներում, Նորվեգիայում և Շվեդիայում       ։
Արտաքին հղումներ
Կատեգորիա:Էլլի Գոլդինգի երգեր
Տատյանա Զախարյան
Տատյանա Զախարյան, ուկրաինական կինոյի ու թատրոնի դերասանուհի, հեռուստահաղորդավար։
Կենսագրություն
Տատյանա Զախարյանը ծնվել է 1965 թվականի հունիսի 26-ին Օդեսայում։ Ավարտել է Դնեպրոպետրովսկի թատերական ուսումնարանը։ 10 տարի եղել է Օդեսայի Վ․ Վասիլկոյի անվան ուկրաինական երաժշտադրամատիկական ակադեմիական թատրոնի դերասանուհի ։
Ներկայումս՝ «РИАК» հեռուստաալիքի հաղորդավար ։
Ծանոթագրություններ
Կատեգորիա:Ուկրաինացի դերասանուհիներ Կատեգորիա:Ուկրաինացի հեռուստահաղորդավարներ
Սուրճ մակիատո
Սուրճ մակիատո, երբեմն անվանում են նաև Էսպրեսո Մակիատո ։ Էսպրեսո սուրճը ըմպելիք է՝ քիչ քանակությամբ կաթով, սովորաբար փրփրած։ Իտալերեն macchiato բառացի թարգմանած՝ նշանակում է "ներկված" կամ " խայտաբղետ":
Ինչպես կապուչինոյի, այնպես էլ մակիատոյի հիմքը Լատտե-արտն է։
Պատմություն
«Մակիատո» անունը կապված է հետևյալ իրադարձության հետ. բարիստան մատուցողներին պետք է ցույց տալ սովորական Էսպրեսոյի և քիչ քանակությամբ կաթով Էսպրեսոյի տարբերությունը։ Վերջինս պիտակավորված էր։ Այս գաղափարը արտացոլված է նաև պորտուգալական ըմպելիքի անվան մեջ '"café pingado", ինչը նշանակում է "կաթիլով սուրճ" ։
Պատրաստում
Ի տարբերություն կաթով պատրաստված այլ սուրճերի, մակիատո սուրճն իր մեջ պարունակում է կաթի ամենամեծ տոկոսայնությունը։ Քիչ քանակությամբ կաթ ավելացնելու նպատակն այն չէ, որ սուրճի համն անհետանա, այլ այն, որ այն ապահովի քաղցրությամբ։ Ըմպելիքը սովորաբար պատրաստվում է էսպրեսոյի և փրփրած կաթի խառնուրդից ։ Հայտնի է նաև այլ բաղադրատոմս, ըստ որի էսպրեսսոյի վրա վերևից բարի գդալով ավելացվում է շատ նուրբ կաթի փրփուրի կաթիլ(մոտավորապես 15 մլ)։ Մակիատոյի այն տարատեսակը, որը պատրաստվում է սառը կաթով, կոչվում է Freddo, իսկ տաք կաթովը՝  Caldo: Մեկ բաժին սուրճը պահանջում է 5-10 գրամ(1-2 թեյի գդալ) կաթ, որը եփված կլինի 140 - 150 F :
Արտաքին հղումներ
Կատեգորիա:Սուրճ Կատեգորիա:Բուսական և սնկային գրգռիչներ Կատեգորիա:Ոչ ալկոհոլային խմիչքներ Կատեգորիա:Ըմպելիքներ ըստ երկրի
Լիբանանի օրհներգ
Լիբանանի օրհներգ (النشيد الوطني اللبناني, an-Našīd al-Waṭanī al-Lubnānī), Լիբանանի ազգային օրհներգը գրել է Ռաշիդ Նախլյան, երաժշտության հեղինակը Վադիխ Սաբրան է ։ Այն հաստատվել է 1927 թվականի հուլիսի 12-ին` Լիբանանի անկախության հռչակումից յոթ տարի անց` Սիրիայի և Լիբանանի ֆրանսիական մանդատի գործողության ժամկետի ընթացքում ։
Էլեկտրական հոսանքի աշխատանք և հզորություն
Էլեկտրական հոսանքի աշխատանք և հզորություն, փակ էլեկտրական շղթայի որևէ տեղամասով լիցք տեղափոխելիս էլեկտրական դաշտը կատարում է աշխատանք, որն անվանում են էլեկտրական հոսանքի աշխատանք։ Համաձայն բանաձևի` այդ աշխատանքը կարելի է հաշվել, եթե հայտնի է տրված տեղամասում էլեկտրական լարումը` A=qU, որտեղ A-ն հոսանքի աշխատանքն է, U-ն՝ լարումը շղթայի տեղամասում, q-ն՝ այդ տեղամասի կամայական լայնական հատույթով t ժամանակում անցած լիցքը։ Քանի որ q=It, որտեղ I-ն հոսանքի ուժնն է տեղամասում, ապա A=IUt։
Այսպիսով՝ հաստատուն էլեկտրական հոսանքի աշխատանքը շղթայի որևէ տեղամասում հավասար է հոսանքի ուժի, լարման և այն ժամանակի արտադրյալին, որի ընթացում այդ տեղամասով հոսանք է անցել։ Միավորներ միջազգային համակարգում էլեկտրական հոսանքի աշխատանքն արտահայտվում է ջոուլով (Ջ)։
Հզորությունը հավասար է աշխատանքի հարաբերությանն այն ժամանակին, որի ընթացքում այդ աշխատանքը կատարվել է։ Էլեկտրատեխնիկայում հզորությունը սովորաբար նշանակում են P տառով։ Հետևաբար, ըստ սահմանման, P=A/t։ Նկատի ունենեալով բանաձևը՝ հոսանքի հզորությունը հաշվելու համար կունենանք հետևյալ արտահայտությունը՝ P=IU։
Միվաորների միջազգային համակարգում հզորությունն արտահայտվում է վատտով (Վտ), ընդ որում, 1Վտ=1Ջ/վ։ Բանաձևի հիման վրա 1 վատտը կարող ենք ներկայացնել նաև հետևյալ կերպ՝ 1Վտ=1Ա*1Վ=1Ա*Վ։
Բացի վատտից` օգտագործում են նաև կիլովատտ (կՎտ), մեգավատտ(ՄՎտ), միլիվատտ (մՎտ) միավորները`
1կՎտ=103Վտ=1000Վտ 1ՄՎտ=106Վտ=1000000Վտ
1մՎտ=10−3Վտ=0.001Վտ
P=A/t բանաձևից հոսանքի աշխատանքը կարող ենք արտահայտել հոսանքի հզորության և ժամանակի արտադրյալով՝ A=Pt։
Հետևաբար՝ կարող ենք գրել՝ 1Ջ=1Վտ*1Վ=1Վտ*վ։
Բանաձևը հնարավորություն է տալիս հոսանքի աշխատանքն արտահայտել նաև ոչ համակարգային միավորով։ Քանի որ գործնականում հաճախ ավելի հարմար է ժամանակն արտահայտել ժամով, իսկ հզորությունը՝ կիլովատտով, ուստի բնական է հհոսանքի աշխատանքի ոչ համակարգային միավորն անվանել կիլովատտ-ժամ։ Այսպիսով՝
1կՎտ-ժ=1000Վտ*3600վ=3600000Վտ*վ=3.6*106Ջ=3.6ՄՋ
Կենցաղում, տեխնիկայում տարբեր սպառիչների ծախսած էլեկտրաէներգիան չափում են հատուկ սարքով՝էլեկտրաէներգիայի հաշվիչով։ Հաշվիչում ալյումինե սկավառակը հորիզոնական դիրքով դրվում է 2 էլեկտրամագնիսական բևեռների միջև։ Էլեկտրամագնիսներից մեկը՝ ամպերաչափի, իսկ մյուսը՝ վոլտաչափի բաղկացուցիչ մաս է։ Առաջին էլեկտրամագնիսի փաթույթը սպառիչին միացված է հաջորդաբար, իսկ երկրորդինը՝ զուգահեռ։ Սպառիչով հոսանք անցնելիս ալյումինե սկավառակը պտտվում է, ընդ որում, պտտման արագությունը համեմատական է ինչպես սպառիչով անցնող հոսանքի ուժին, այնպես էլ՝ սպառիչում լարմանը։ Իսկ սկավառակի կատարած պտույտների թիվը հնարավորություն է տալիս դատելու որևէ ժամանակում հոսանքի աշխատանքի մասին։
Այս աղյուսակում բերված են մի քանի սպառիչների հզորություններ՝
Աղբյուրներ
Կատեգորիա:Էլեկտրականություն
Ջեք Ադլեր
Ջեք Ադլեր (Jack Adler, ), կոմիքսների շապիկների ամերիկացի նկարիչ և DC Comics ընկերության գունանկարիչ։ 1946-1981 թվականներին եղել է ընկերության հաստիքային աշխատողներից, իր կարիերայի գագաթնակետին զբաղեցրել է արտադրության փոխնախագահի պաշտոնը։
Կրթություն
Նա նաև Բրուքլինի քոլեջի շրջանավարտ է ։
Կարիերա
Ջեքի առաջին կոմիքսային աշխատանքը համարվում է «Funny Folks»-ի երկրորդ թողարկումը, որը թողարկվել է DC Comics-ի կողմից, 1946 թվականի հունիսին։ 1947 թվականին նա ընդունվել է աշխատանքի DC Comics-ում` որպես հաստիքային գունանկարի և նկարիչ, մինչև 1960 թվականը աշխատել է այդ պաշտոնում։ Հաջորդ 15 տարիները նա զբաղեցնում էր արտադրության մենեջերի օգնականի պաշտոնը։ 1975 թվականից մինչև 1981 թվականին DC-ից աշխատանքից հեռացվելը Ադլերն աշխատել է որպես արտադրության փոխնախագահ ։
1971 թվականին Ջեք Ադլերը ստացել է Shazam Award մրցանակը` «Լավագույն գունանկարիչ» անվանակարգում։
Արտաքին հղումներ
Կատեգորիա:Կոմիքսների նկարիչներ Կատեգորիա:Ամերիկացի նկարիչներ
Մելանիններ
Մելանիններ ( - սև), բնական ծագում ունեցող, սև, շագնակագույն, կարմիր կամ դեղին պիգմենտներ։ Մելանինները պարունակվում են մաշկում, մազերում, աչքի ծիածանաթաղանթում, գլխոտանիների թանաքապարկում և այլն։ Մելանինները պարունակվում են ոչ միայն ծածկույթում, օրինակ, մարդու մոտ մելանիններ հայտնաբերված են նաև ներքին ականջում և գլխուղեղի որոշ բաժիններոմ։ Ողնաշարավորների մաշկային ծածկույթներում մելանինն արտադրվում է հատուկ մասնագիտացված բջիջների՝ մելանոցիտների կողմից։
Քիմիական կազմ
Մելանիններն անլուծելի պոլիմերներ են, առաջանում են թիրոզինազ ամինաթթվի օքսիդացման արդյունքում։ Սկզբում թիրոզինից առաջանում է դիօքսիֆենիլալանին, այնուհետև դիօքսիֆենիլալանին-քրոմ, ռեակցիան կատալիզում է թիրոզինազ ֆերմենտը։ Դիօքսիֆենիլալանին-քրոմը ենթարկվում է պոլիմերիզացիայի և հանգեցնում է մելանինների առաջացման։ Ողնաշարավորների մոտ մելանիններն առաջնում են մելանոցիտներում՝ սպիտակուցների հետ միացած գրանուլների ձևով (մելանոպրոտեիններ)։
Կենսաբանական ֆունկցիա
Մելանինները լայնորեն տարածված են բուսական և կենդանական հյուսվածքներում, ինչպես նաև նախակենդանիների մոտ։ Մելանինները որոշում են մազերի և մաշկի գույնը, օրինակ ձիերի մազի գույնը, թռչունների փետուրների, ձկների թեփուկների, միջատների կուտիկուլայի գույնը։ Մելանինները կլանում են ուլտրամանուշակագույն ճառագայթները` պաշտպանելով մաշկի խորը շերտերի վնասումից։ Ալբինոսների մոտ մելանինների կոնցենտրացիան փոքր է, կարող է նաև բացակայել։ Փորձերի արդյունքում պարզվել է, որ կենդանիների օրգանիզմ ջրալույծ մելանինի երկարատև ներմուծման հետևանքով արգելակվում է էմոցիոնալ-ռեակտիվ դրսևորումների ի հայտ գալը և փորձարկվող առնետների մոտ իջնում է աֆեկտային ռեակցիաները։ Բացի այդ, բացահայտված է, որ այդ պրեպարատը խոչընդոտում է խոցի առաջացումը, ստամոքսի լորձաթաղանթի արյունազեղումների թիվը պակասում է և արգելակում է կենդանու մարմնի զանգվածի իջեցմանը սթրեսային պայմաններում։ Մելանինները իջեցնում են նաև ռադիոնուկլիդների կուտակմանը օրգանիզմում։ Մելանինը հանդիսանում է ամենաուժեղ հակաօքսիդանտներից։
Ծանոթագրություններ
Կատեգորիա:Գունանյութեր
Բասենջի
Բասենջի (Basenji) կամ աֆրիկյան չհաչացող շուն (անվանում են նաև մացառային շուն, Կոնգոյի անտառային շուն, կոնգո-տերիեր, նյամ-նյամ-տերյեր, «մացառների արարած»), աշխարհի ամենահին շնատեսակներից մեկը։ Ցեղատեսակի պատմությունը հաշվարկվում է ավելի քան 5000 տարի, իսկ ծագման տարածաշրջանը Կենտրոնական Աֆրիկան է։ Ցեղատեսակի յուրահատկությունն այն է, որ դրա ներկայացուցիչները չեն հաչում, այլ արձակում են միայն բասենջիին հատուկ ձայներ, որոնք նման են գռռոցների, սակայն դրանք էլ կարելի է լսել միայն այն ժամանակ, երբ շունն անհանգիստ է։ Ցեղատեսակի յուրահատկություն են նաև ճակատի վրայի կնճիռները և ծուռ ծալված պոչը։ Այս ցեղատեսակի շների վրայից հոտ չի գալիս, և նրանք հաճախ լվացվում են իրենց սեփական ձեռքով, ինչպես կատուները։ Այս ցեղատեսակը համարվում է հիպերալերգիկ։
Սրանք ուժեղ առողջությամբ շներ են, լավ իմունիտետով, անվախ և ինքնավստահ, իսկ ցեղատեսակի արտաքին տեսքը չի փոփոխվել բասենջիի գոյության ամբողջ ընթացքում։ Բասենջիի բնությունից եկող լռակյացությունը բացատրվում է առասպելով, ըստ որի հին ժամանակներում, երբ կենդանիները կարող էին խոսել, ոհմակի առաջնորդը պատահաբար լսում է մարդկային մի ցեղի կարևոր գաղտնիքը։ Եվ որպեսզի պատահաբար չհայտնի գաղտնիքի մասին, ինքն ու իր ոհմակը խոստանում են, որ այդ մասին երբևէ չեն պատմելու, և այդ պահից նրանք հավիտյան լուռ են։
Ցեղատեսակի պատմությունը
Հին եգիպտոսում այս շները որպես նվեր մատուցվում էին փարավոններին, որոնք պաշտում էին բասենջիներին և նրանց կենդանի թալիսման էին համարում։ Այդ մասին են վկայում փարավոնների դամբարաններում առկա որմնանկարները, որտեղ պատկերված էին բասենջիները, ինչպես նաև` շների մումիաները, որոնք թաղված էին իրենց հզոր տերերի հետ։ Բասենջիի նման շները տարածված էին Նուբիայում (ժամանակակից Սուդանի տարածքում)։ Հին նուբիական Կերմա մշակույթի դամբարանների պեղումների ժամանակ հայտնաբերվել է մի կնոջ դագաղ, որի ոտքերի մոտ եղել է բասենջիին նման շուն։
Զաիրում (Կոնգոյի Դեմոկրատական Հանրապետություն) բասենջին մինչև այսօր օգտագործվում է որսի ժամանակ և գնահատվում է որսորդական իր հիանալի որակների համար։
1895 թվականին բասենջին առաջին անգամ լքում է աֆրիկյան մայրցամաքը և ծովագնացների շնորհիվ հասնում է Անգլիա, բայց այդ շները չեն գոյատևում։
1905 թվականին բասենջին հայտնվում է Բեռլինի կենդանաբանական այգում որպես էկզոտիկ կենդանի, իսկ արդեն 1930 թվականին նորից բերվում են Անգլիա։ Հենց Անգլիայում էլ այդ ժամանակ հաստատվում է ցեղատեսակի ստանդարտը, որն օգտագործվում է մինչև այսօր։
1937 թվականին բասենջին առաջին անգամ հայտնվում է ԱՄՆ-ում տեղի ունեցող ցուցահանդեսում` «կոնգո-տերիեր» անվամբ, որից հետո ցեղատեսակի վրա ուշադրություն են դարձնում։ 1941 թվականին Ամերիկա են բերվում զույգ բասենջիները, նրանցից էլ սկսվում է այս տեսակի տարածումն ամբողջ աշխարով մեկ։
Ըստ 2011 թվականի գենետիական հետազոտություների, արևելասիբիրյան լայկան և Կոնգոյի ու Սուդանի բասենջին պատկանում են HG9 Y-քրոմոսոմային հալոխմբին ։ Ցեղատեսակի Y-քրոմոսոմային հալոտիպը մյուս ընտանի շների քույր ճյուղից է։ Հնարավոր է` դա վկայում է ժամանակակից բասենջիների` մերձավորարևելյան և հյուսիսաֆրիկյան գայլերի խառնուրդ լինելու մասին ։
Նկարագրություն
Այսօր բասենջիները շատ հայտնի են ընկերակցի դերում, նրանք գրավում են անհոտ լինելով և չհաչալով, ինչպես նաև` հետաքրքիր տեսքով, փոքր չափսերով, յուրօրինակ խելքով և մեղմ բնավորությամբ։ Բասենջիներն ակտիվ շներ են, իրենց հիանալի դրսևորում են ցուցահանդեսների ժամանակ (բասենջիի շարժումները թեթև և գեղեցիկ են)։
Հասակը և քաշը.
Կա 4 տեսակի գունավորում.
Բոլոր գունովորումների դեպքում թաթերը, կուրծքն ու պոչի ծայրն սպիտակ են։ Սպիտակ ոտքերը, գլխի խալը և պարանոցը պարտադիր չեն։ Սպիտակ գույը երբեք չպետք է գերակշռի հիմնական երանգին։ Գունավորումը պետք է հագեցած գույնի լինի, հստակ, լավ ձևավորված, սևի և նարնջագույնի միջև հստակ սահմանով եռագույների համար և բծերով` վագրագույնի դեպքում։
Կոպեյկա (խանութների ցանց)
«Կոպեյկա» առևտրի տուն, նախկինում գոյություն ունեցող սննդի ռուսական խանութների ցանց։ 2010-2011 թվականների ձեռքբերումներից հետո, X5 Retali Group ընկերության խանութների ցանցում են վերաբրենդավորվել «Պյատյորոչկա», «Մոնետկա», «Պերեկրյոստոկ» սուպերմարկետները։ Շտաբ-բնակարանը գտնվում է Մոսկվայում։
Պատմություն
Առևտրային ցանցը հիմնադրվել է 1998 թվականին։ Մինչև 2007 թվականը ցանցը պատկանում էր «Ուրալսիբ» ընկերությանը (բաժնետոմսերի 50%-ը) և մի շարք բարձրաստիճան ղեկավարների (Սամոնով, Լոմակին, Խաչատրյան)։ Ցանցի հիմնադիրն էր Ալեքսանդր Սամոնովը (բաժնետոմսերի շուրջ 35% -ը)։ 2007 թվականի սկզբին «Ուրալսիբ»-ը համախմբեց բաժնետոմսերի 100%-ը և ցանցի սեփականատերը դարձավ ռուսական միլիարդատեր, «Ուրալսիբ»-ի ֆինանսական կորպորացիայի ղեկավար Նիկոլայ Ցվետկովը ։
2010 թվականի դեկտեմբերին հայտնի դարձավ, որ Նիկոլայ Ցվետկովը համաձայնվել է վաճառել «Կոպեյկա»-ի բոլոր բաժնետոմսերը ռուսական X5 Retail Group-ին։
Ենթադրվում էր, որ գործարքը կազմել է 1,65 մլրդ դոլար-ով Ենթադրվում էր, որ մոտ երկու տարվա ընթացքում՝ ձեռք բերելու օրվանից սկսած, բոլոր «Կոպեյկա» խանութները, որոնք X5-ի կառավարման մեջ կլինեն, կվերածվեն «Պյատյորոչկա»-ի ։ 2011 թվականի վերջին X5 Retail Group-ը վերանվանվել է 616 «Կոպեյկա» խանութ-սրահի, որոնցից 607-ը՝ «Պյատյորոչկա» «փափուկ» զեղչեր-ի, իսկ 9-ը` «Պերեկրյոստոկ» սուպերմարկետների, 44 ձեռք բերված խանութները փակվել են ։
2012-ին X5 Retail Group-ը հայտարարեց 120-400 մ² վաճառքի գոտի ունեցող «Կոպեյկա» ինքնասպասարկման խանութների նոր ցանցի ստեղծման մասին` տրամադրելով ավելի քան 3000 սննդամթերք և սպառողական ապրանքներ։ Ցանցի առաջին խանութը բացվել է 2012 թվականի մարտին Մոսկվայի Զվերինեցկայա փողոցում։ 2012 թվականի առաջին կիսամյակում X5-ՍՊԸ-ի դուստր ձեռնարկությունը, որով զբաղվում էր «Էքսպրես Մայնինգ» ՍՊԸ-ն, բացել է «Կոպեյկա» բրենդի տակ գտնվող ավելի քան 20 խանութներ ։
Գործունեություն
2011 թվականի հունվարի դրությամբ ցանցը ներառում էր 624 խանութներ, որոնք գործում էին դիսկաունտեր ֆորմատով` Ռուսաստանի Դաշնության 25 մարզերում։ Այդ խանութներից մի քանիսը գործում էին ֆրանչայզինգի պայմաններում։ Ֆրանչայզինգի առանձնահատկությունը «Կոպեյկա»-ում (ի տարբերություն իր մրցակցի՝ «Պյատյորոչկա» ցանցի), հնարավորություն է ընձեռում վաճառելու արտոնություն, այդ թվում` մեկ խանութի բացում (և ոչ միայն ամբողջ ցանցը, ինչպիսին «Պյատյորոչկա»-ն է)։ «Կոպեյկա» խանութներում միջցանցային հավելագինը, ըստ գործադիր տնօրենի, 2008 թվականի կեսերին կազմել է 21% ։
Ֆինանսական հաշվետվությունների միջազգային ստանդարտների շրջանակներում 2009 թվականի ցանցի եկամուտները կազմել են 54.9 մլրդ ռուբլի։ (2008 թվականի` 47.0 մլրդ ռուբլի), EBITDA-ը` 3.7 մլրդ ռուբլի, եկամուտը` 1.63 մլրդ ռուբլի ։
Արտաքին հղումներ
Կատեգորիա:Ինքնասպասարկման խանութներ Կատեգորիա:Ռուսաստանի ընկերություններ
Արա Թորոսյան (Մուրզո)
Արա Արշակի Թորոսյան (հայտնի է որպես Մուրզո, ), հայ կոմպոզիտոր, երաժշտական ձևավորող։
Ֆիլմերի երաժշտություն
Մի շարք ֆիլմերի երաժշտությունների հեղինակ է՝
Արտաքին հղումներ
Կատեգորիա:Հայ կոմպոզիտորներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:Կոմպոզիտորներ այբբենական կարգով
Sweet Lovin'
«Sweet Lovin'», բրիտանացի երաժիշտ Sigala-ի երկրորդ սինգլը՝ թողարկված Ministry of Sound լեյբլի կողմից 2015 թվականի դեկտեմբերի 4-ին։ Վոկալային մասը կատարել է «I See MONSTAS» խմբի անդամ Բրին Քրիստոֆերը։ Սինգլը հասել է երրորդ հորիզոնականին UK Singles Chart հիթ-շքերթում և վեցերորդին Irish Singles Chart հիթ-շքերթում։
Երաժշտական տեսահոլովակ
Տեսահոլովակը նկարահանվել է Լոս Անջելեսում (Կալիֆորնիա)։ Գլխավոր հերոսուհին (Քենդիս Հեյդենը LA Roller Girls Entertainment-ից ) անվաչմուշկներով զբոսնում է փողոցներով՝ իր հետևից թողնելով կարմիր ծխի ամպեր, որոնց մեջն ընկած անցորդներն սկսում են պարել։ Տեսահոլովակը թողարկվել է կատարողի Vevo ալիքում 2015 թվականի հոկտեմբերի 15-ին։
Քննադատություն
Երգը դրական է գնահատել Digital Spy-ից Լյուիս Քորները՝ այն անվանելով «հերթական արևադարձային հաուս հնչողությունը էյֆորիկ կրկներգով ու հնչուն, սրտագին վոկալով» ։
Վարդան Եղիազարյան
Վարդան Վոլֆիկի Եղիազարյան, ՀԽՍՀ և ՀՀ իրավապահ մարմինների գործիչ, ՀՀ ոստիկանության պետի տեղակալ, ոստիկանության գեներալ-մայոր (2012)։
Պարգևներ և կոչումներ
Ամուսնացած է, ունի մեկ դուստր և մեկ որդի։
Ծանոթագրություններ
Կատեգորիա:Հայ ոստիկաններ Կատեգորիա:Հայ գեներալներ Կատեգորիա:Ոստիկանության գեներալ-մայորներ Կատեգորիա:ԵՊՀ շրջանավարտներ Կատեգորիա:ԵՊԼՀ շրջանավարտներ Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ Կատեգորիա:«Հասարակական կարգի գերազանց պահպանման համար» մեդալակիրներ Կատեգորիա:Ինտերպոլ
Հոկտեմբերյան հեղափոխության անվան զբոսայգի (Դոնի Ռոստով)
Հոկտեմբերյան հեղափոխության անվան զբոսայգի (Парк имени Октябрьской революции), Ռուսաստանի Դոնի Ռոստով քաղաքի զբոսայգերից մեկը։ Գտնվում է քաղաքի կենտրոնում՝ Թատերական հրապարակի հարևանությամբ, հանգստի ամենասիրված վայրերից մեկն է։
Պատմություն և նկարագրություն
Հիմնադրվել է որպես պուրակային գոտի 1926 թվականին՝ Դոնի Ռոստով և Նոր Նախիջևան քաղաքների միջև։ Հետագա զարգացում ստացել է 1928 թվականին, երբ Նոր Նախիջևանը միացել է Ռոստովին։
Ռոստովցիների հանգստի սիրված վայր է դարձել 1970-ական թվականներին։ Զբոսայգում հիանալի պայմաններ են ստեղծվել սպորտով զբաղվելու համար, կահավորված են ատրակցիոններ, մանկական խաղահրապարակներ, սրճարաններ և հուշանվերների կրպակներ։ Պուրակային գոտում առատ բուսականության մեջ կան ճեմուղիներ։ Այգում առկա են մասնագիտացված մարզահրապարակներ՝ մինի ֆուտբոլի դաշտը, «Լեդոգրադ» սահադաշտը, փեյնթբոլի հրապարակը և ճոպանային ճամբարի մրցուղին։ Զբոսայգու տարածքը մոտ 17 հեկտար է ։
Զբոսայգում տեղադրված են քանդակագործական հորինվածքներ, որոնցից առանձնանում են «Հաշտության նստարանը» և Պետրոսի ու Ֆևրոնյայի հուշարձանը, կան նաև 56-րդ բանակի հուշանշանը և Փառքի ծառուղին։ Հոկտեմբերյան հեղափոխության զբոսայգու ուշագրավ վայրերից է արհեստական լիճը, որտեղ կարելի է տեսնել ջրլող թռչունների, ինչպես նաև ֆլամինգոների և սիրամարգերի ազատավանդակները։
Ներկայիս տեսքը զբոսայգին ստացել է 2000-ական թվականների սկզբին, երբ տեղի են ունեցել նրա ընդլայնման և բարեկարգման լայնածավալ աշխատանքները։ 2002 թվականին այգու տարածքում բացվել է «Շում-Գամ Լենդ» ատրակցիոնների ավանը, որը համալրված է ժամանակակից սարքավորումներով։ 2016 թվականին այգում բացել է Ռուսաստանում մեծությամբ երրորդ դիտանիվը՝ 65 մետր բարձրությամբ «Մեկ երկինքը», որն ունի ամռանը օդորակման և ձմռանը ջեռուցման համակարգերով 30 խցիկ։ Պտույտի միջին տևողությունն այս ատրակցիոնում մոտ 12 րոպե է։
Տոնական օրերին այստեղ տեղի են ունենում տարբեր տոնակատարություններ, մշակութային միջոցառումներ և զանգվածային ժողովրդական զբոսանքներ։ Ամեն տարի զբոսայգին այցելում է 1,5 մլն մարդ։ Զբոսայգու մոտ, Թատերական հրապարակում, կանգնած է «Ատլանտներ» շատրվանը, որի հեղինակը Եվգենի Վուչետիչը ։
Արտաքին հղումներ
Կատեգորիա:1926 հիմնադրումներ Կատեգորիա:Դոնի Ռոստովի զբոսայգիներ Կատեգորիա:Զբոսայգիներ այբբենական կարգով
Ելոուսթոուն (լիճ)
Պատմություն
Լճի ծագումը կապված է մղանցքի տակ մագմային պարկի փլուզման հետ, որը տեղի է ունեցել ուժեղ ժայթքման արդյունքում մոտ 600,000 տարի առաջ։ Փլուզումը հանգեցրել է Ելոուսթոուն խառնարանի առաջացմանը, որի մի մասը լցվելով ջրով՝ ձևավորել է Ելոուսթոուն լիճը։
Ենթադրվում է, որ լիճը ունեցել է հոսք դեպի Սնեյք գետը։ Այսօր լճից դուրս եկող միակ գետը Ելոուսթոուն գետն է, որը համարվում է Միսսուրիի վտակը ։
Լիճը տեսած առաջին եվրոպացին մաունթինմեն, թանկարժեք մորթիների որսորդ Ջոն Քոլթերն է, որն այդ տարածք այցելել է 19-րդ դարի սկզբին։ Թանկարժեք մորթու ակտիվ առևտրի ժամանակ (1820-1840 թվականներ) Ելոուսթոուն լիճ այցելել են թանկարժեք մորթու առևտրով զբաղվողներ բազմաթիվ մարդիկ։
Նկարագրություն
Լճի հայելու մակերեսը 350 կմ² է, ափի եզրագիծը երկար է՝ 177 կմ։ Լճի միջին խորությունը կազմում է մոտ 43 մ, առավելագույն խորությունը հասնում է 122 մ-ի ։ Դա Հյուսիսային Ամերիկայի ամենամեծ քաղցրահամ լիճն է, որը գտնվում է ավելի քան 2000 մ բարձրության վրա (7000 ոտնաչափ) ։ Ձմռանը լճի մեծ մասը ծածկված է մոտ 1 մ հաստությամբ սառցե շերտով, բացառությամբ այն վայրերի, որտեղ երկրի մակերևույթ են դուրս գալիս տաք աղբյուրներ։
Ելոուսթոունը սառչում է դեկտեմբերի սկզբին և կարող է սառույցի տակ մնալ մինչև մայիսի վերջ կամ հունիսի սկիզբ։ Ինչպես լճում, այնպես էլ նրա շրջակայքում կան բազմաթիվ գեյզերներ, ֆումարոլներ և տաք ակունքներ։
Վերջին տարիներին (2004) նկատվել է լճի հատակի զգալի բարձրացում, ինչը վկայում է տարածաշրջանի տեկտոնական ակտիվության մասին։
Արտաքին հղումներ
Կատեգորիա:Լճեր ըստ երկրի Կատեգորիա:ԱՄՆ-ի լճեր Կատեգորիա:Հյուսիսային Ամերիկայի լճեր Կատեգորիա:Վայոմինգ
Չեմուչումիկ
Սյուժե
Տղան գալիս է դպրոցից, պայուսակը դնում անկյունում՝ հենց կոշիկների վրա, գնում իր սենյակ, միացնում հեռուստացույցը և նստում դիտելու «Դե, սպասի՛ր» մուլտֆիլմը։ Տատիկը խնդրում է նրան, որ գնա կաթ բերի կամ էլ հավաքի թափածը, բայց նա ձեռքը թափ է տալիս տատիկի ասածի վրա։ Նա ոչինչ չէր ուզում անել, միայն նայել մուլտֆիլմեր և խաղալ։ Տղան խաղալով փռվում է անկողնու վրա և երազում. «Ա՜խ, երանի լիներ այնպիսի մի աշխարհ, որտեղ ոչ մի բան հարկավոր չէր լինի անել, միայն խաղեր...»: Նա քնում է և երազ է տեսնում, ասես թե սենյակում հայտնվում է ռոբոտ։ Նա տղային հրավիրում է Չեմուչումիկի երկիր։ Հենց տղան համաձայնում է, սենյակը անհետանում է, հայտնվում է Չեմուչումիկի երկիրը։ Ռոբոտը տղային տալիս է քաղցրավենիք, որը նա արագ ուտում է, մի քանի էկրաններով միացնում է մուլտֆիլմեր, ինչից տղայի գլուխը պտտվում է։ Վերջում հայտնվում է Չեմուչումիկը, որը տղայի պես կարմրամազ էր, կրում էր նույն տիպի ջինս և շապիկ։ Չեմուչումիկը ճարպի մեջ լողացող ծույլիկ էր, որը ուժ չուներ նույնիսկ ոտքը շարժել, և նրան անվանում էին Մեծն Չեմուչումիկ։ Ուշքի գալով զվարճանքներից՝ տղան սարսափով նայում է այդ անբան մարդուն։ Նա հանկարծ գիտակցում է, որ մեծն Չեմուչումիկը ոչ այլ ոք է, քան ինքը, որ դառնալու է հետագայում, եթե շարունակի ծուլանալ և մեծերի բոլոր խնդրանքներին պատասխանել «չեմ ուզում»։ Սքանչելի երազը դառնում է սարսափելի, որտեղ սկզբում լավը թվացող ռոբոտները սկսում են հետապնդել նրան և բռնությամբ ստիպում են անձնատուր լինել ծուլության հաճույքներին։ Սարսափահար տղան փորձում է փախչել, բայց ամենահաս ռոբոտը հրում է մահճակալը, որը թռչում է կարուսելով։ Արթնանալով սառը քրտինքի մեջ՝ տղան նայում է տատիկին և ուրախորեն համաձայնվում է մաքրել իր սենյակը։
Երաժշտություն
Մուլտֆիլմում օգտագործվել են «Yakety Аxе» մեղեդին (բրիտանական «Բենի Հիլլի շոու» հեռուստատեսային շոուի գլխավոր երգը), կիթառահարը Չետա Ատկինսն էր, «Խաբեբաների ամրոց» մուլտֆիլմի երաժշտական թեմաներից մեկը, ինչպես նաև Ալլա Պուգաչովայի «Делу время…» երգի մեղեդին։
Ժորդի Մբուլա
Ժորդի Մբուլա (Jordi Mboula, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Մոնակոյի կազմում։ Խաղում է աջ վինգերի դիրքում ։
Բարսելոնա
Մբուլան Բարսելոնայի ակադեմիայի սան է ։ 2017 թվականի փետրվարի 22-ին նա գեղեցիկ անհատական գոլի հեղինակ դարձավ ՈՒԵՖԱ Երիտասարդական գավաթի Բորուսիա Դորտմունդի դեմ խաղում, ինչից հետո այս գոլը առաջադրվեց ՖԻՖԱ Պուշկաշի մրցանակի համար  ։ Իր դեբյուտը Բարսելոնա B-ի կազմում Մբուլան նշեց մարտի 4-ին՝ Ատլետիկո Լևանտեի դեմ խաղում՝ այս խաղում դառնալով գոլային փոխանցման հեղինակ ։
Մոնակո
2017 թվականի հուլիսի 21-ին Մբուլան 5 տարվա պայմանագիր կնքեց Մոնակոյի հետ  ։ Իր պրոֆեսիոնալ դեբյուտը նշեց 2018 թվականի ապրիլի 28-ին՝ փոխարինելով Ռոնի Լոպեշին Ամյենի դեմ խաղում  ։ Իր առաջին գոլը խփեց մայիսի 19-ին՝ Տրուայի դեմ խաղում ։ Օգոստոսի 4-ին Մբուլան խաղադաշտ դուրս եկավ Ֆրանսիայի սուպերգավաթի Պարի Սեն-Ժերմենի դեմ խաղում, սակայն Մոնակոն պարտվեց 4-0 հաշվով  ։ Իր առաջին հանդիպումը թիմի մեկնարկային կազմում իսպանացին անցկացրեց օգոստոսի 11-ին՝ Նանտի դեմ խաղում ։
Միջազգային կարիերա
Մբուլան ներկայացրել է Իսպանիան տարբեր տարիքային երիտասարդական հավաքականներում։ 2016 թվականին նա մինչև 17 տարեկանների հավաքականի կազմում մասնացկեց Եվրոպայի առաջնությանը՝ դառնալով 1 գոլի ու 2 գոլային փոխանցման հեղինակ անցկացրած 6 խաղերում ։ Իսպանիան հասավ մրցաշարի եզրափակիչ, որտեղ հետխաղյա 11-մետրանոցների հարվածաշարում պարտվեց Պորտուգալիային ։
Ակումբային վիճակագրություն
2018 թվականի օգոստոսի 25-ի դրությամբ
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Իսպանացի ֆուտբոլիստներ Կատեգորիա:Մոնակոյի ֆուտբոլիստներ
Էրվին Ջոնսոն
Էրվին Ջոնսոն (Ervin Johnson, ), ամերիկացի պրոֆեսիոնալ բասկետբոլիստ։
Վաղ տարիներ
Էրվին Ջոնսոնը ծնվել է Լուիզիանա նահանգի Նոր Օռլեան քաղաքում։ Սովորել է Բլոկի Ջոնսվիլյան դպրոցում, որտեղ խաղացել է տեղի բասկետբոլային ակումբի կազմում։ 1993 թվականին ավարտել է Նոր Օռլեանի համալսարանը, որտեղ չորս տարի շարունակ խաղացել է «Նյու Օռլեան Պրիվետիրս» ակումբի կազմում։ Այդտեղ նա հաջող կարիերա է անցկացրել՝ արդյունքում հավաքելով 1608 միավոր, 1287 անդրադարձ և 294 բլոկշոտ, բացի դրանից երկու տարի անընդմեջ իր թիմին օգնել է հաղթել «American South» կոնֆերենցիայի պարբերական առաջնությունը (1990—1991), իսկ 1993 թվականին՝ «Sun Belt» կոնֆերենցիայի պարբերական առաջնությունը ։
Կարիերան NBA-ում
Խաղացել է կենտրոնականի դիրքում։ 1993 թվականի NBA դրաֆթի ժամանակ ընտրվել է «Սիեթլ Սուպերսոնիքս» ակումբի կողմից 23-րդ համարի ներքո։ Հետագայում հանդես է եկել «Դենվեր Նագեթս», «Միլոուքի Բաքս» և «Մինեսոտա Թիմբերվուլվզ» ակումբների կազմում։ Ընդհանուր NBA-ում անցկացրել է 13 մրցաշրջան։ 1993 թվականին ճանաչվել է Sun Belt կոնֆերենցիայի ուսանողների միջև տարվա բասկետբոլիստ։ Ընդհանուր NBA-ի կարիերայի ընթացքում անցկացրել է 845 խաղ, որոնցում հավաքել է 3473 միավոր (4,1 մ/խ), կատարել է 5148 անդրադարձ, 387 փոխանցում, 471 խլում և 1087 բլոկշոտ։
1991 թվականին Էրվին Ջոնսոնը ԱՄՆ-ի հավաքականի կազմում դարձել է Շեֆիլդում անցկացվող ամառային ունիվերսիադի չեմպիոն։
Արտաքին հղումներ
Կատեգորիա:Ամերիկացի բասկետբոլիստներ Կատեգորիա:ԲԱԱ-ի բասկետբոլիստներ Կատեգորիա:Սիեթլ Սուպերսոնիքսի բասկետբոլիստներ Կատեգորիա:Դենվեր Նագեթսի բասկետբոլիստներ Կատեգորիա:Միլուոքի Բաքսի բասկետբոլիստներ Կատեգորիա:Սան Անտոնիո Սփըրսի բասկետբոլիստներ Կատեգորիա:Մինեսոտա Թիմբերվուլվզի բասկետբոլիստներ
Սոնա Շահգելդյան
Սոնա Շահգելդյան, հայկական փոփ, ջազ երգչուհի։ Առաջին հայ մասնակիցը, ով Նոր ալիք երգի մրցույթում 2010 թվականին հաղթեց։
Կենսագրություն
Ծնվել է 1986 թվականի փետրվարի 14-ին Երևանում։ Երկու տարի սովորել է Ալեքսեյ Հեքիմյանի անվան երաժշտական դպրոցի դաշնամուրի և սոլֆեջոյի դասարաններում։ 2003 թվականին ավարտել է Երևանի Ս. Զորյանի անվան համար 56 միջնակարգ դպրոցը։
2004-2008 թվականներին սովորել է Երևանի Կոմիտասի անվան պետական կոնսերվատորիայի ջազ-վոկալ բաժնում։ Մասնակցել է բազմաթիվ միջազգային մրցույթների Ռուսաստանում, Լատվիայում, Ուկրաինայում՝ զբաղեցնելով առաջին հորիզոնականներ։ 2010 թվականին «Նոր ալիք» երգի միջազգային մրցույթում զբաղեցրել է առաջին տեղը։ 2012 թվականին Հայաստանի ազգային երաժշտական մրցանակաբաշխության ժամանակ արժանացել է «Տարվա լավագույն երգչուհի» մրցանակին։
Արտաքին հղումներ
Կատեգորիա:Հայ երգչուհիներ Կատեգորիա:Նոր ալիք Կատեգորիա:Փետրվարի 14 ծնունդներ Կատեգորիա:1986 ծնունդներ Կատեգորիա:Երևան քաղաքում ծնվածներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Հարություն Խաչատրյան (ըմբիշ)
Հարություն Պողոսի Խաչատրյան, հայազգի  խորհրդային ըմբիշ և հունահռոմեական ըմբշամարտի մարզիչ։ ԽՍՀՄ սպորտի վարպետ (1956)։
Կարիերա
Հարություն Խաչատրյանը 1957 թվականին եղել է Անդրկովկասի սպարտակիադայի և Մոլդովայի սպարտակիադայի խաղերի չեմպիոն։ Եղել է ՀԽՍՀ բազմակի չեմպիոն և առաջնությունների հաղթող, Խորհրդային Հայաստանի վաստակավոր մարզիչ(1969), ԽՍՀՄ վաստակավոր մարզիչ(1983)։ Եղել է ավելի քան 50 սպորտի վարպետների, միջազգային կարգի սպորտի վարպետների և ԽՍՀՄ-ի սպորտի վաստակավոր մարզիկների մարզիչ։ Համարվում է ԽՍՀՄ-ի չեմպիոնների անձնական մարզիչ, այդ թվում նաև Օլիմպիական խաղերի մրցանակակիրներ  Ա․ Կոտիկյանի, Բենուր Փաշայանի, Ալֆրեդ Տեր-Մկրտչյանի, Ռոման Ամոյանի։ Մասնակցել է  ԽՍՀՄ հավաքականի միջազգային մրցաշարերի մարզումներին։
2012 թվականին Հարություն Խաչատրյանի անունով է կոչվել Երևանի «Դինամո» մարզական ընկերության ըմբշամարտի մարզադահլիճը ։
2015 թվականից Ա. Խաչատրյանի հիշատակին նվիրված մանկապատանեկան և երիտասարդական մրցաշարերն անցկացվում են Երևանում «Դինամո» մարզադահլիճում ։
Աղբյուրներ
Կատեգորիա:Հայ ըմբշամարտիկներ Կատեգորիա:ԽՍՀՄ վաստակավոր մարզիչներ
Բոցմանը և թութակը
Բոցմանը և թութակը (Боцман и попугай), խորհրդային մուլտիպլիկացիոն ֆիլմերի շարք` բաղկացած հինգ թողարկումներից, որը երկու գլխավոր հերոսների` չվհատվող բոցման Ռոմայի և նրա լավագույն հավատարիմ ընկերոջ` թութակի անհավատալի արկածների մասին է։ Նկարահանվել է Վադիմ Կորոստիլևի հեքիաթների մոտիվներով։ Թողարկման պահից մինչև այսօր Ռուսաստանի և նախկին ԽՍՀՄ երկրների երեխաների համար ամենասիրելի և ամենատարածված մուլտֆիլմներից է։ Մեծ հաճույքով դիտվում է նաև մեծահասակների կողմից։ Այս մուլտֆիլմի բազում արտահայտություններ դարձել են թևավոր խոսքեր։
Առաջին թողարկում
Բոցման Ռոմանը տուն է վերադառնում արևադարձային ծովերում երկար նավարկությունից հետո և իր հետ բերում է մի թութակ։ Նա թութակին սովորեցնում է ասել «Ռոմա», և թութակն ամբողջ գիշեր տարբեր ձևերով կրկնում է նավաստու անունը` չթողելով, որ նա քնի։ Առավոտյան քնից չկշտացած բոցմանը թութակին տանում է թռչունների շուկա և վաճառում է։ Մի կին գնում է թութակին իր հիվանդ որդու համար։ Տղան թութակին կերակրում է վիտամիններով, թութակն էլ հետ է վերադառնում բոցմանի մոտ։ Հաջորդ առավոտյան բոցմանը նորից վաճառում է թութակին թռչուների շուկայում։ Բայց գնորդի տանը կատու կար, որն էլ ցանկանում է թութակին ուտել, և թութակը նորից վերադառնում է բոցմանի մոտ։ Մի օր բոցմանի ծանոթները նրան ծննդյան տարեդարձի խնջույքի են հրավիրում. այս տանն ապրում էր Ռիկի անունով մի թութակ։ Որպես նվեր նա տանում է իր թութակին։ Սակայն, երբ բոցմանը վերադառնում է տուն, ուշագնաց է լինում, քանի որ նրան էին սպասում երկու թութակ` Ռոման և Ռիկին։
Երկրորդ թողարկում
Թութակը թերթ էր ուսումնասիրում, որտեղ երկու նկարների հետ միասին «Նավաստու սխրագործությունները» վերնագրով գլխագիր կար. առաջին նկարում բոցման Ռոմանը լողում է սառույցի վրա նստած աղջկան փրկելու, իսկ երկրորդում նա արդեն հիվանդանոցում է։ Թութակը ցանկանում էր իր ընկերուհու հետ նրան այցելել, սակայն չգիտեր, որ հիվանդանոցում կարանտին է։ Փորձելով հիվանդանոց ընկնել` թութակը գնում է տարբեր բժիշկների մոտ, բայց ոչնչի չի հասնում։ Սակայն պարզվում է, որ Ռոմանին արդեն հիվանդանոցից դուրս են գրել։
Երրորդ թողարկում
Կինոստուդիային շատ շտապ խոսող թութակ էր հարկավոր` «Նավապետ Ֆլինտի գանձերը» ֆիլմի նկարահանման համար։ Եվ մի վատ մարդ բռնում է թութակին։ Թութակն իհարկե դերասան է դառնում, սակայն չի ցանկանում նավապետին Ֆլինտ անվանել, այլ նրան անվանում էր Ռոմա։ Նկարահանման ընթացքում թութակը ծովահենին ամեն կերպ խանգարում էր զավթել խաղաղ նավը, ինչի միջոցով էլ ռեժիսորին ստիպում էր նոր կադրեր նկարահանել։ Ոստիկանության միջամտության շնորհիվ թութակը վերադառնում է բոցմանի տուն։
Չորրորդ թողարկում
Թութակները հեռուստացույցով «Ագռավն ու աղվեսը» մուլտֆիլմը դիտելուց հետո խղճում են ագռավին և գնում են նրան փնտրելու։ Նրանք ագռավին գտնում են կենդանաբանական այգու մոտ, հրավիրում են իրենց տուն և կերակրում։ Սակայն պարզվում է, որ հյուրը շատ անամոթ է, քանի որ նա սկսում է ամբողջ տնով կռռալ և պարել սուսերով պարը։ Միայն սառնարանի մեջ մտնելուց հետո նա հանգստանում է և ներողություն խնդրում իր պահվածքի համար, հետո էլ պատուհանից դուրս թռչում։
Հինգերորդ թողարկում
Բոցման Ռոմանը թռչում էր դելտապլանով, իսկ նրա հետ` երկու թութակները։ Հանկարծ ուժեղ քամին շրջում է դելտապլանը, և Ռոմանն ընկնում է գետը։ Նա ջրից դուրս է գալիս, գտնում մի քարայր, որտեղ կրակ է վառում, որպեսզի տաքանա և չորացնի հագուստը։ Իսկ քարանձավում ապրում էր սառցե մարդը, որը հետևում էր Ռոմանին, գողանում է նրա հագուստը, բայց իրեն միայն տաբատն է թողում։ Գետնին ընկած բաճկոնը նկատում են թութակներն ու բղավոցներով հարձակվում սառցցե մարդու վրա։ Սառցե մարդը վազում է և սուզվում լճի մեջ, այնտեղից դուրս է գալիս Լոխ-Նեսսի հրեշի նմանությամբ երկարավիզ արարած։ Սառցե մարդը դուրս է գալիս ափ և բախվում է գիտնականին, ով փնտրում էր նրան։ Այստեղ է վազում է բոցմանը, թռչում-գալիս են թութակները և ծանոթանում են ձնեմարդու հետ։
Վերաթողարկում DVD ձևաչափով
Տվյալ մուլտսերիալը թողարկվել է DVD ձևաչափով, ռեժիսոր Միխայիլ Կամենեցկու «Բոցմանը և թութակը» մուլտֆիլմների ժողովածուում, «Խոշոր պլան» ընկերության կողմից ։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:Տիկնիկային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1982 մուլտֆիլմեր Կատեգորիա:Միխայիլ Կամենեցկու մուլտֆիլմեր
Արյունահոսող պողպատ (ֆիլմ)
«Արյունահոսող պողպատ» (机器之血), ռեժիսոր և սցենարիստ Լեո Չժանի չինական գիտաֆանտաստիկ թրիլերը։ Գլխավոր դերերում հանդես են եկել Ջեքի Չանը, Թես Հոբրիչը և Կալեն Մուլվեյը։ Ֆիլմի պրեմիերան կայացել է 2017 թվականի դեկտեմբերի 22-ին։ Սա Չանի կարիերայում առաջին գիտաֆանտաստիկ ֆիլմն է ։
Սյուժե
Հատուկ նշանակության փորձառու գործակալը պայքարում է երիտասարդ կնոջը կազմակերպության չարագույժներից պաշտպանելու համար։ Միաժամանակ նա զգում է հատուկ կապ այդ կնոջ հետ, կարծես թե նրանք արդեն հանդիպել են այլ կյանքում։
Արտադրություն
2016 թվականի հունիսին «Village Roadshow Pictures Asia» և «Heyi Pictures» ընկերությունները հայտարարեցին Ջեքի Չանի գլխավոր դերակատարմամբ գիտաֆանտաստիկ թրիլերի համատեղ արտադրության և ֆինանսավորման մասին, որի ռեժիսորն ու սցենարիստը պետք է լինի Լեո Չժանը ։ Հուլիսի 27-ին հայտարարվեց ֆիլմի դերասանական կազմը, որում ընդգրկված էին Թես Հոբրիչը, Կալեն Մուլվեյը, Նանա Օույան, Էրիկա Սյահոուն և Շոու Լոն ։
Հիմնական նկարահանումները սկսվեցին 2016 թվականի հուլիսի 20-ին Ավստրալիայի Սիդնեյ քաղաքում ։ Սիդնեյում նկարահանումների ժամանակ Չանն իր հարցազրույցներից մեկում պատմել է ֆիլմում իր մասնակցության պատճառների մասին․ :
Նկարահանումների հաջորդ երկու փուլերն անցել են Թայբեյում և Պեկինում։ Նկարահանումներն ավարտվել են 2016 թվականի դեկտեմբերի 7-ին, ինչի մասին հայտնել է դրանց մասնակից կասկադյորներից մեկը ։
Քննադատություն
«Rotten Tomatoes» կայքում ֆիլմի վարկանիշը 29% է, որը հիմնված է 10-ից 4 միջին միավորով 7 գրախոսական հոդվածի վրա ։ «Variety» շաբաթաթերթը ֆիլմը համարել է «կիբերպանկի ծամծմված փոփուրի» (corny cyberpunk pastiche), որը գրավում է միայն երեխաներին ։ «South China Morning Post» թերթը ընդգծել է ֆիլմում «էքշնի, հումորի կամ տրամաբանության» բացակայությունը, ինչպես նաև այն, որ ֆիլմը «հագեցած է անգլերենով ծիծաղաշարժ երկխոսություններով և ավելի վատ խաղով» ։
Արտաքին հղումներ
Կատեգորիա:Չինական ֆիլմեր Կատեգորիա:2017 ֆիլմեր Կատեգորիա:Ֆիլմեր մանդարին լեզվով Կատեգորիա:Անգլերեն ֆիլմեր Կատեգորիա:Lionsgate ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:2010-ականների գիտաֆանտաստիկ էքշն ֆիլմեր Կատեգորիա:Ֆիլմեր ահաբեկչության մասին Կատեգորիա:Summit Entertainment ֆիլմեր Կատեգորիա:Չինական մարտաֆիլմեր Կատեգորիա:Լեո Չժանի ֆիլմեր Կատեգորիա:Չինարեն ֆիլմեր Կատեգորիա:Չինական թրիլեր ֆիլմեր
Georgia on My Mind
«Georgia on My Mind» (հայ․՝"Ջորջիան իմ մտքում"), ամերիկյան երգ, գրված 1930 թվականին Հոուգի Կարմայքլի (երաժշտություն) և Սթյուարթ Գորրելի (բառեր) կողմից։ Երգի առաջին ձայնագրումը իրականացվել է 1930 թվականի սեպտեմբերի 15-ին Կարմայքլի և նրա նվագախմբի կատարմամբ (հենց նա էլ կատարում էր վոկալային մասը)։ Ամենահայտնի տարբերակը ձայնագրվել է Ռեյ Չարլզի կողմից 1960 թվականին "The Genius Hits the Road" ձայնասկավառակի համար։ Երգով սինգլը զբաղեցրեց առաջին հորիզոնականը ամերիկյան հիթ-շքերթում (Չարլզը 1961 թվականին ստացավ "Գրեմի" մրցանակ այս երգի համար)։ Երգի քավեր տարբերակը ձայնագրել են նաև այնպիսի կատարողներ, ինչպիսիք են Լուի Արմսթրոնգը, Դին Մարթինը, Գլեն Միլլերը, Էլլա Ֆիցջերալդը, Ջոն Մայերը, Գլեդիս Նայթը, Ջեյմս Բրաունը, Աշերը, Բիլի Հոլիդեյը, "The Band"-ը, Ջանգո Ռեյհարդը, Վես Մոնթգոմերին, Ջոն Մայերը, Ջերի Լի Լյուիսը, "The Righteous Brothers" դուետը, Թոմ Ջոնսը, Վեն Մորիսոնը, Բինգ Քրոսբին (1956, 1975), Վիլի Նելսոնը, Մայքլ Բոլթոնը, "Coldplay" և "The Spencer Davis Group" խմբերը։ Երգի վերնագրի մեջ հիշատակվող անվանումը կարելի է տարբեր կերպ ընկալել, քանի որ "Ջորջիա" բառը միաժամանակ և՛ կնոջ անուն է, և՛ Ամերիկյան Ջորջիա նահանգի անվանումը (1979 թվականի ապրիլի 24-ին երգը պաշտոնապես հռչակվեց նահանգի օրհներգը)։
Կատեգորիա:Ջորջիա Կատեգորիա:1930 երգեր Կատեգորիա:1960 սինգլներ Կատեգորիա:Երգեր այբբենական կարգով Կատեգորիա:Billboard Hot 100 գլխավորած սինգլներ
Նույնասեռ ամուսնություն
Նույնասեռ ամուսնություն, ամուսնությունն է նույն սեռն ունեցող մարդկանց միջև։ Ինչպես տարասեռական մարդիկ, նույնասեռական և երկսեռական մարդիկ ևս մտնելով նման միության մեջ ստանում են մի շարք իրավունքներ ու պարտականություններ միմյանց հանդեպ։ Նույն սեռի երկու մարդու միջև ամուսնության հնարավորության գաղափարը Արևմտյան աշխարհի հասարակության մեջ սկսեց լայնորեն քննարկվել 20-րդ դարի երկրորդ կեսին ՝ միասեռական մարդկանց նկատմամբ վերաբերմունքի ազատականացման ֆոնին, չնայած նրան, որ նման հարաբերությունները ավելի երկար պատմություն ունեն։ Քննարկումները նույն սեռի զույգերի ամուսնության վերաբերյալ դեռևս սուր են։
Ներկայիս կարգավիճակ
2020 թվականի դրությամբ, նույնասեռ ամուսնությունները օրինական են (երկրի ամբողջ տարածքով կամ մասնակի) 34 երկրներում, որոնց բնակչության թիվը ընդհանուր կազմում է 1 միլիարդից ավելի։ Մի շարք այլ երկրներ ստեղծել են այլընտրանքային ինստիտուտներ` նույնասեռ զույգերի ընտանեկան իրավունքի ճանաչման համար։
Հայաստան
Նույնասեռ ամուսնությունները և քաղաքացիական միությունները Հայաստանում օրինական չեն և սահմանադրությունը սահմանափակում է ամուսնությունը միայն հակառակ սեռի զույգերի միջև։
2017 թվականի հուլիսի 3-ին Արդարադատության նախարարությունը հայտարարեց, որ արտերկրում իրականացված բոլոր ամուսնությունները գործում են Հայաստանում, այդ թվում նաև նույն սեռի մարդկանց միջև ամուսնությունները։ Սա Էստոնիայից հետո Հայաստանին դարձրեց նախկին Սովետական ​​Միության երկրորդ երկիրը, որը ճանաչում է արտասահմանում կնքված նույնասեռ ամուսնությունները։
Հայաստանում նույնասեռ զույգերին չի թույլատրվում համատեղ երեխաների որդեգրումը և նման օրենսդրության շուրջ հայտնի բանավեճ չկա։
Վիճակագրություն
Այն երկրներում, որոնք ընդունել են ամուսնական հավասարությունը, նույնասեռական ամուսնությունների տոկոսը փոքր է տարեկան ամուսնությունների ընդհանուր թվից։
Նույնասեռական զույգերը հակված են ամուսնանալ ավելի ուշ տարիքում, քան տարասեռական զույգերը։
Բանավեճեր ամուսնության հավասարության վերաբերյալ
Նույնասեռ ամուսնությունների ճանաչումը համարվում է մարդու իրավունք և քաղաքացիական իրավունք, նաև քաղաքական, սոցիալական և կրոնական վեճի առարկա ։ Նույնասեռ ամուսնությունների կողմնակիցները հիմնականում մարդու իրավունքների և քաղաքացիական իրավունքների պաշտպան կազմակերպություններ, բժշկական և գիտական համայնքներ են, իսկ ընդիմախոսները՝ կրոնական խմբեր։ Տարբեր հավատքի համայնքներ ամբողջ աշխարհում նույնասեռ ամուսնությունների օրինականացման կողմնակից են, մինչդեռ շատ կրոնական համայնքներ դեմ են։
Հերման Շտրուկ
Հերման Շտրուկ (Hermann Struck, Chaim Aaron ben David, ), գերմանացի-հրեա նկարիչ, փորագրող։ Հայտնի է իր փորագրություններով ։
Կենսագրություն
Հերման Շտրուկը ծնվել է Բեռլինում, հրեական ընտանիքում։ Սովորել է Բեռլինի գեղարվեստի ակադեմիայում։ 1904 թվականին միացել է ժամանակակից արվեստի շարժմանը, որը հայտնի էր որպես Բեռլինի անջատում ։ 1900 թվականին Շտրուկը հանդիպել է հոլանդացի նկարիչ Յոզեֆ Իսրայելսին, ով դարձել է նրա ուսուցիչը։ Երկուսն էլ ճանաչվել են իրենց ժամանակի առաջատար արվեստագետներ ։
Նույնասեռ ամուսնություն
Պատմություն
Երկու նույն սեռի ներկայացուցիչ անձանց միջև ամուսնությունը ճանաչելու գաղափարի շուրջ հասարակության քննարկումները ծագել են Արևմտյան աշխարհում 20-րդ դարի երկրորդ կեսում։ Դրան նպաստել են 1960-ական թվականների խորը հասարակական փոփոխությունները, նույնասեռականության վերաբերյալ հասարակության կարծիքի փոփոխությունը, ԼԳԲՏ մարդկանց հետապնդող օրենքների չեղարկումը, Առողջապահության Համաշխարհային Կազմակերպության կողմից նույնասեռականությունը հիվանդությունների ցանկից հեռացնելը և ԼԳԲՏ-շարժման ձևավորումը   ։
Հերման Շտրուկ
Կենսագրություն
1908 թվականին Շտրուկը հրատարակել է «Die Kunst des Radierens» (Փորագրության արվեստը) աշխատանքը, որը դարձավ սիմվոլիկ աշխատանք այդ թեմայով ։ Դասագիրքն առաջարկում էր ինչպես տեսության, այնպես էլ գործնական ուսուցման մեթոդներ ։ Շտրուկի աշակերտներից են եղել Մարկ Շագալը, Լովիս Կորինտը, Յակոբ Շտեյնհարդտը, Լեսեր Ուրին և Մաքս Լիբերմանը ։
1899 թվականին Բեռլինի ակադեմիան ավարտելուց հետո նրան արգելել են այնտեղ դասավանդել, քանի որ նա հրեա էր։ Շտրուկը ստեղծել է Հենրիկ Իբսենի, Ֆրիդրիխ Նիցշեի, Զիգմունդ Ֆրոյդի, Ալբերտ Այնշտայնի, Թեոդոր Հերցլի, Օսկար Ուայլդի և ժամանակի մյուս առաջատար գործիչների դիմանկարները ։
Նույնասեռ ամուսնություն
Ծանոթագրություններ
Կատեգորիա:Ամուսնության տեսակներ Կատեգորիա:ԼԳԲՏ Կատեգորիա:Համասեռականություն Կատեգորիա:ԼԳԲՏ իրավունքներ Կատեգորիա:ԼԳԲՏ պատմություն Կատեգորիա:Ընտանեկան իրավունք Կատեգորիա:Հարսանիք
Հերման Շտրուկ
Կենսագրություն
Շտրուկը ջերմեռանդ սիոնիստ և հրեա ակտիվիստ էր։ 1903 թվականին նա այցելել է Իսրայելական երկիր, արվեստի իր աշխատանքներն է ցուցադրել Հինգերորդ սիոնիստական վեհաժողովում և հանդիսացել է Միզրախիի կրոնական սիոնիստական շարժման հիմնադիր։ Միևնույն ժամանակ, նա եղել է գերմանացի հայրենասեր և կամավոր մասնակցել է Առաջին համաշխարհային պատերազմին որպես թարգմանիչ, կապավոր սպա և ռազմական նկարիչ ։
Պարգևատրվել է 1-ին աստիճանի երկաթի խաչով, 1917 թվականին դարձել է Գերմանական արևելյան ճակատի գլխավոր հրամանատարի հրեական հարցերով ռեֆերենտ ։
Շտրուկը 1922 թվականին ներգաղթել է Պաղեստին, դասավանդել է Բեցալելի անվան արվեստի և դիզայնի ակադեմիայում, օգնել է Թել Ավիվի գեղարվեստի թանգարանի ստեղծման գործում ։ Նախքան նացիստների իշխանության գալը, նա ամեն ամառ այցելում էր Բեռլին ։
Մահ, ժառանգություն
Մահացել է 1944 թվականին, Հայֆայում։ Տունը, որտեղ նա ապրել է, 2013 թվականին դարձել է թանգարան ։
Արտաքին հղումներ
Կատեգորիա:Հրեա նկարիչներ Կատեգորիա:Գերմանացի սիոնիստներ Կատեգորիա:Հրեա արվեստագետներ Կատեգորիա:Գերմանացի վիմագիրներ
Օլգա Անդրեևա
Օլգա Դավիդովնա Անդրեևա (Ольга Давыдовна Андреева, ), օպերայի խորհրդային և ռուս երգչուհի (սոպրանո) և մանկավարժ։ ՌԽՖՍՀ վաստակավոր արտիստ (1971), Ղազախական ԽՍՀ ժողովրդական արտիստ (1985), Ռուսաստանի ժողովրդական արտիստ (2001) ։ «Հայրենիքին մատուցած ծառայությունների համար» 4-րդ աստիճանի շքանշանակիր (2005) ։